Kannattaako odottaa, että on muuttanut elintapoja, jotta saa paremmat tulokset?
Testeissä kannattaa käydä heti, jotta voit seurata muutoksia terveydessä. Lähtötilanteen kartoittaminen ennen kuntoilun tai elämäntapamuutoksen aloittamista on tärkeää, jotta näet aikaansaadut muutokset konkreettisesti veriarvoissa. Paranevien arvojen seuranta lisäksi motivoi jatkamaan elämäntapojen muutoksessa. Lähtötason tulokset ja seurantatestien arvot päivittyvät samalle raportille Oma Puhtiin, joten näet graafeista selkeästi aikaansaamasi muutoksen.
fi
Kenelle palvelu sopii?
Palvelu sopii sinulle, jos olet kiinnostunut oman terveyden seurannasta ja ylläpidosta laboratoriotestin avulla. Puhti-terveystarkastus antaa kattavasti tietoa elimistösi voinnista. Olemme koonneet eri kohderyhmille sopivia testipaketteja.

Mikäli epäilet sairautta tai sinulla on oireita, olethan yhteydessä lääkäriin.
fi
Kuka ottaa ja analysoi testit?
29.3.2021 lähtien näytteenotto ja analysointi Mehiläisen laboratorioissa ympäri Suomen.
fi
Menevätkö tulokset Omakanta-palveluun?
Tuloksia pääset tarkastelemaan Oma Puhti -sivulta.

24.3.2021 jälkeen tilattujen testien tulokset päivittyvät myös OmaKantaan sekä OmaMehiläiseen.

Tulokset siirtyvät Kanta-arkistoon noin kahden päivän kuluessa tulosten valmistumisesta.

Mikäli olet tilannut lisäpalveluna lääkärin etäkonsultaation, myös lääkäri tekee merkinnät Kanta-arkistoon hoitoosi liittyvistä asioista.
fi
Mikä yritys Puhti on?
Puhti, viralliselta nimeltään Puhti Lab Oy, on suomalainen yritys, joka tarjoaa parasta palvelua hyvinvoinnin mittaamiseen ja kehittämiseen. Perustajien ajatuksena on edistää suomalaisten hyvinvointia ja tuoda saataville helppo tapa seurata omaa terveyttä. Puhti on osa Mehiläistä. Voit lukea meistä lisää täältä.
fi
Miltä Puhdin tulosraportti näyttää?
Puhdin kautta tehtyjen verikokeiden tulokset tulevat helppolukuiselle raportille Oma Puhti-osioon. Tulosraportista on tehty mahdollisimman selkeä. Raportoinnin selkeys on saanut myös paljon kiitosta asiakkailtamme!

Tuloksia voi katsoa sekä mobiilista että tietokoneelta. Tulokset on esitetty graafisesti ja saat myös jokaisen tehdyn testin tarkan arvon. Kun käyt testeissä seuraavan kerran, päivittyvät uudet tulokset samoihin graafeihin.

Mikäli arvo on punaisella, on arvo viitearvojen ulkopuolella. Jos arvo on vihreällä, on se viitearvojen sisällä. Osassa arvoista on myös keltainen alue näiden välissä, joka merkitsee pientä poikkeamaa viitearvoista.

Tulokset voi tallentaa myös PDF-tiedostoksi, joka aukeaa esimerkiksi Adobe Acrobat -ohjelmalla. Halutessasi voit myös printata tulokset paperille.

Voit katsoa mallin Puhdin tulosraportista täältä.
fi
Missä voin käydä testissä?
Puhti-testien näytteenotto onnistuu usealla eri paikkakunnalla. 29.3.2021 lähtien näytteenotto Mehiläisen laboratorioissa. Osta ensin valitsemasi testipaketti Puhdin verkkokaupasta. Laboratoriot sijaitsevat keskeisillä paikoilla kaupunkien keskustoissa. Paikkakunnat ja tarkemmat sijainnit voit tarkistaa täältä.
fi
Miten nopeasti saan tulokset?
Useat testipaketteihimme kuuluvat tulokset valmistuvat yleensä jo seuraavana päivänä näytteenotosta. Osassa testejä tulosten valmistuminen voi kestää muutamia päiviä tai 1-2 viikkoa.

Heti kun tulokset ovat valmiina, lähetämme sinulle sähköposti- ja tekstiviesti-ilmoituksen. Tuloksia pääset katsomaan Oma Puhti -sivulta.
fi
Miten saan tulokset?
Tuloksia pääset katsomaan Oma Puhti -palvelussa. Palvelun käyttö vaatii vahvan tunnistautumisen suomalaisilla pankkitunnuksilla.

Havainnollistamme selkeästi, mitkä arvot ovat viitearvojen mukaisia ja mitä kukin arvo tarkoittaa. Tulokset on mahdollista tulostaa tai ladata PDF-muodossa.

Halutessasi voit ostaa etälääkärin konsultaation suoraan Oma Puhti -palvelusta. Palvelumme ei sisällä automaattisesti henkilökohtaista lääkärin tekemää tulkintaa tai diagnoosia tuloksistasi. Mikäli epäilet sairautta tai sinulla on oireita, olethan aina yhteydessä suoraan lääkäriin.
Alaikäisen nuoren tuloksiin huoltaja pääsee kirjautumalla palveluun omilla pankkitunnuksilla. Tämän jälkeen tulee painaa nappia ”Vaihda käyttäjää” ja kirjoittaa huollettavan henkilötunnus sekä puhelinnumero, joka oli tilauksessa.
fi
Miten valmistaudun näytteenottoon?
Suuri osa Puhdin testipaketeista vaatii paaston. Paastonäyte otetaan aamulla tai aamupäivällä yön yli kestäneen (8–12 tuntia) paaston jälkeen. Lasin vettä voi juoda aamulla.

Jos olet tilannut yksittäisiä tutkimuksia, löydät tiedon paastosta tuotteen sivulta Puhdin verkkokaupasta. Tunnistat paastoa vaativat yksittäiset tutkimukset pienestä f-kirjaimesta tutkimuksen lyhenteen edessä (esim. glukoosi fP -Gluk).

Tietyt testit vaativat näytteenottoon tiettyä vuorokaudenaikaa (esim. testosteroni klo 7–10, kortisoli klo 6–10). Tämäkin mainitaan tuotesivulla. Lue tarkemmat ohjeet täältä.

Saat ohjeet näytteenottoon myös tilauksen jälkeen.
fi
Saako testeistä Kela-korvauksen?
Testeistä ei saa Kela-korvausta. Testeihin ei tarvita lääkärikäyntiä tai lähetettä.
fi
Saanko lääkärin arvion tuloksista?
Mielestämme laboratoriotulosten tulkinnan ei tarvitse olla vaikeaa. Siksi olemme tehneet raportista selkeän ja visuaalisen.

Näet raportilta, ovatko tulokset viitearvojen mukaisia ja mitä eri arvot tarkoittavat. Kerromme, mihin eri mittarit liittyvät ja miten niihin voi vaikuttaa.

Puhdin kautta saat myös helposti varattua erillisenä palveluna lääkärin etävastaanoton, jonka aikana voitte käydä läpi kaikki tulokset puhelimessa ja saat esimerkiksi tarvittavat reseptit.

Testipakettimme eivät kuitenkaan sisällä henkilökohtaista lääkärin tekemää tulkintaa tai diagnoosia tuloksistasi. Otathan aina yhteyttä lääkäriin, mikäli epäilet sairautta tai sinulla on oireita.
fi
Sisältyykö hintaan kaikki?
Terveystarkastusten hintaan sisältyy kaikki.

Yli 40€ tilaukset ilman näytteenottomaksua (10€).

Näytteenoton yhteydessä ei peritä muita maksuja.
fi
Tarvitsenko lääkärin lähetettä?
Puhdin laboratoriokokeet eivät vaadi lääkärin lähetettä. Mikäli kuitenkin epäilet sairautta, ota aina yhteyttä lääkäriin.

Voit tilata erikseen palvelumme kautta lääkärin konsultaation testien jälkeen.
fi